**1. Et link til din hjemmeside?**

[www.billedwerk.dk](http://www.billedwerk.dk) (savner opdatering :-)

**2. Hvad var tankerne bag billedet?**

Billedet er en del af en "trio", vedhæfter dem her.

Tankerne var, at vise en anden side af komikeren, fange et udtryk som vi, som publikum ikke er vant til, måske kigge lidt ind bag facaden.

**3. Har billedet et budskab?**

Der er ingen budskaber som sådan, meningen er man skal lave sin egen tolkning af portrættet, ud fra egne erfaringer og betragtninger af de portrætterede.

**4. Var der noget svært ved produktionen af billedet?**

Nej, det gik ret nemt, hvis jeg husker korrekt, så kostede det lidt Pizza og et par øl, mens vi hyggede os i studiet. De var alle tre til stede under optagelserne.

**5. Var der en tidsramme eller andet der er værd at bemærke ved billedet?**

Der var ingen tidsramme for opgaven, det var et personligt projekt for mig. Tidsrammen var mest styret af, at de 3 herrer skulle optræde senere på aftenen i Aarhus, og var samlet denne dag.