**Svar på dine spørgsmål:**

**Hårknoldbillede:**

1. [www.mariaamme.dk](http://www.mariaamme.dk)

2. Vi havde fået en opgave i skolen med temaet “Ekstravagant” og jeg gik i tænkeboks omkring hvad jeg tænkte var ekstravagant for mig. Jeg vidste at jeg ville lave et portræt.

Et smukt, stærkt og overdådigt portræt. Jeg havde fra start tænkt at jeg gerne ville bruge en dyb rød som baggrundsfarve og håret er inspireret af 1800-tallets opsætninger.

3. Billedet har ikke et konkret budskab som sådan, men jeg synes det var sjovt at blande noget næsten royalt fra fortiden sammen med en ung smuk pige fra nutiden.

4. Det svære var at få idéen ført ud i virkeligheden. Jeg skulle have fat i en model, og derudover en make up artist der også kunne sætte den slags hår jeg forestillede mig inde i hovedet.

Jeg havde en idé om hvordan jeg ønskede lyset, men jeg prøvede alverdens ting i studiet før jeg til sidst blev tilfreds.

5. Ingen tidsramme.

**Blomsterbilledet:**

Jeg har altid været betaget af de små detaljer og farver i blomster og planter, og fotograferer dem flittigt.

Jeg har eksperimenteret med macroobjektiver, vinkler og lyslægning. Jeg synes specielt det er fascinerende at se sådanne billeder i storformat, da objektet er så lille i virkeligheden.

Det svære ved sådanne billeder er nok mest de tekniske begrænsninger (fx. udstyr), og ellers er der jo fri leg og fortolkning.

**Pige med strik:**

Jeg skød et projekt med en strikkedesigner fra Samsø og ville gerne lave billeder af nogen af hendes designs på modeller.

Jeg spottede den hvide, slidte murstensvæg med det rå hegn, og ville gerne have fotograferet pigen foran det. Jeg elsker kontrasten der kommer imellem de stramme, rå linjer i hegnet og så det abstrakte mønster-design i pigens strikkjole.